**BKV Zrt.**

# TERVEZÉSI SZERZŐDÉS

A jelen tervezési szerződés (a továbbiakban: **Szerződés**) létrejött egyrészről a

**Budapesti Közlekedési Zártkörűen Működő Részvénytársaság**

Székhely: 1980 Budapest, Akácfa utca 15.

Cégjegyzékszám: 01-10-043037

Adószám: 12154481-4-44

Csoport azonosító: 17781372-5-44

mint megrendelő (a továbbiakban: **Megrendelő**),

másrészről a(z)

**…………………………**

Székhely: ………

Cégjegyzékszám: ………

Adószám: ………

Bankszámlaszám: ………

mint tervező (a továbbiakban: **Tervező**)

(a továbbiakban együttesen: **Felek**)

között az alulírott helyen és időpontban az alábbiak szerint.

1. **A Szerződés Tárgya**
	1. A Felek megállapodnak abban, hogy a jelen Szerződés tárgyát a Megrendelő által a BKV Zrt. VB-431/16 tenderszámon bonyolított e-versenyeztetési eljárás ajánlati felhívásában / meghatározott munkák, azaz a **61-es villamos vonal, Hűvösvölgyi úti (Völgy u.) íves, zúzottköves vágányok felépítményváltásának tervezés**i feladatainak elvégzése (a továbbiakban: Tervezés) képezi.
	2. Tervező nyilatkozik, hogy a Tervezés elvégzésére megfelelő szakmai képesítéssel rendelkezik.
	3. Tervező vállalja, hogy a Polgári Törvénykönyvről szóló 2013. évi V. törvény (a továbbiakban: Ptk.) 6:251. § (2) bekezdésével összhangban műszakilag kivitelezhető, gazdaságos és célszerű megoldásokat tartalmazó, Megrendelő igényeihez igazodó tervezőmunkát végez, és az ennek eredményeképpen létrejövő tervdokumentációt a Megrendelő részére átadja.
	4. Felek megállapodnak, hogy a Tervezés részét képezi a megadott létesítmény felmérése, engedélyezési és kiviteli tervek elkészítése, beleértve a tervezési feladat tárgyát képező építési beruházásra vonatkozó árazott költségvetést, továbbá az engedélyezési tervek hatósági engedélyeztetése. A tervezői művezetés opciós tétel, megrendelési kötelezettség nélkül.
	5. Megrendelő a jelen Szerződés hatálya alatt az alább meghatározott - képviselői által faxon, levélben vagy e-mailen elküldött Megrendelés leadásával rendeli meg a Tervezőtől az 1.1 pontban meghatározott feladatokat

Megrendelés kiadására Megrendelő alábbi képviselői jogosultak.

**…………………………..** - ………………………..

Telefon: …

Fax:

E-mail: …

Tervező a Megrendelő által elektronikus úton küldött Megrendelés(ek) fogadását a ……. e-mail címen biztosítja.

A már leadott Megrendelés szerinti mennyiség esetleges módosítására, illetve törlésére Megrendelőnek a Megrendelés megküldését követő munkanapon, illetve amennyiben a Megrendelés visszaigazolása a Megrendelés visszaigazolását követő munkanapnál később történik, a Megrendelés visszaigazolását megelőzően faxon vagy e-mailen küldött írásbeli értesítés formájában van lehetősége.

1. **Tervezői Díj**
	1. A Felek megállapodnak abban, hogy a Megrendelő a Tervezés ellenértékeként **… Ft + ÁFA**, azaz … forint plusz általános forgalmi adó összegű tervezői díjat (a továbbiakban: Tervezői Díj) fizet meg a Tervező számlán szereplő bankszámlájára.
	2. A Felek megállapodnak abban, hogy a Tervezői Díj magában foglalja a Tervező mindennemű költségét és kiadását (kivéve a hatósági díjakat) – különös tekintettel az engedélyezéshez kapcsolódó földhivatali iratok beszerzésének illetékeire –, és a Tervező a jelen Szerződés hatálya alatt a Tervezői Díj mértékét semmilyen körülmények között nem növelheti. A Nemzeti Közlekedési Hatóság (vagy utódszervezete) részére a hatósági engedélyezés érdekében fizetendő hatósági díjat számla alapján a Megrendelő utólag megtéríti a Tervező részére .
	3. A Felek megállapodnak továbbá abban, hogy a Tervezői Díj magában foglalja a 13.6. pont szerinti engedélyek, hozzájárulások meghosszabbítását, valamint a 13.7. pont szerinti tervfelülvizsgálatot is
	4. Tervező kijelenti, hogy ajánlata saját és alvállalkozói árkalkulációjából származik, és semmilyen háttér-megállapodásnak nem tárgya.
2. **A Tervezői Díj Megfizetésének Módja**

3.1. Felek megállapodnak abban, hogy a Tervező …. db szabályszerűen kiállított számla (a továbbiakban Számla) kibocsátására jogosult a jelen Szerződés szerint teljesített Tervezés alapján.

3.2. A Felek megállapodnak abban, hogy a Tervező Számla kibocsátására a Tervezésnek a Megrendelő által szerződésszerűen igazolt, maradéktalan, szabályszerű teljesítése után jogosult.

3.3. A Felek megállapodnak abban, hogy a Számla a Megrendelő beszerzési megrendelési számának (a továbbiakban: BMR szám), valamint jelen Szerződés számának feltüntetésével az alábbi címre küldendő (a borítékon feltüntetve, hogy számláról van szó):

 BKV Zrt.

 Pénzügyi Főosztály Folyószámla Osztálya

1980 Budapest, Akácfa u. 15.

A BMR szám, valamint a Szerződés számának feltüntetése hiányában a Megrendelő jogosult a Számlát azonosítatlanként visszaküldeni, az ebből eredő késedelem esetére a Megrendelőt késedelmi kamatfizetési kötelezettség nem terheli.

3.4. A Felek megállapodnak abban, hogy a Számla elengedhetetlen mellékletét képezi a Teljesítési Igazolás.

3.5. A Felek megállapodnak abban, hogy a Megrendelő a Számla kézhezvételétől számított 30 (harminc) napon belül, banki átutalás útján teljesíti a fizetési kötelezettségét. A banki átutalás a Számlán megjelölt bankszámlára történik. A fizetés pénzneme az a pénznem, amelyben a jelen Szerződés a Tervezői Díjat meghatározza. A fizetési kötelezettséget a Megrendelő bankszámlájának terhelésekor kell teljesítettnek tekinteni. A késedelmi kamat mértéke megegyezik a Ptk. 6:155. § szerinti kamatmértékkel.

3.6. A jelen Szerződésben meghatározott ellenérték kifizetése az adózás rendjéről szóló 2003. XCII. tv (a továbbiakban: Art.) 36/A. § hatálya alá tartozik. Megrendelőnek abban az esetben áll módjában a kifizetést teljesíteni, amennyiben részére a Tervező a tényleges kifizetés időpontjától számítottan 30 (harminc) napnál nem régebbi nemlegesnek minősülő adóigazolást bemutat, megküld, vagy átad arról, hogy az állami adóhatóságnál és a vámhatóságnál nyilvántartott köztartozása nincs, vagy a kifizetés időpontjában szerepel a köztartozásmentes adózói adatbázisban.

3.7 A Felek megállapodnak abban, hogy Tervező hozzájárul ahhoz, hogy a Számlán megjelölt összegből levonásra kerüljön a jelen Szerződésben meghatározott, esetlegesen felmerülő kötbér illetve többletköltség összege.

3.8. Felek rögzítik, hogy amennyiben a Szerződést több Tervező teljesíti, a jelen pontban meghatározottak valamennyi Tervezőre irányadók.

3.9. Megrendelő kijelenti, hogy előleget nem fizet.

1. **Az Átadás-Átvétel, a Teljesítési Igazolás**

4.1. A jelen Szerződés hatálya alatt az 1.1 pontban meghatározott egyes feladatok megrendelése a Megrendelő - jelen Szerződés 4.3 pontjában meghatározott - képviselői által faxon, levélben vagy e-mailen elküldött, írásos formában történő eseti Megrendeléseinek útján történik

4.2. Megrendelés kiadására Megrendelő alábbi képviselői jogosultak.

**…………………………..** - ………………………..

Telefon: …

Fax:

E-mail: …

**……………………………** - ……….

Telefon: …

Fax:

E-mail: ….

Tervező a Megrendelő által elektronikus úton küldött Megrendelések fogadását a ……. e-mail címen biztosítja.

4.3. A teljesítés helye:

1072 Budapest, Akácfa utca 15.

4.4. A Felek megállapodnak abban, hogy a Tervezés teljesítésének igazolása teljesítési igazolás (a továbbiakban Teljesítési Igazolás) kiállításával történik, amelyen a Felek az átadott tervek átadás-átvételét, olvasható aláírásukkal igazolják, és az aláírás alatt a nevüket olvasható, nyomtatott betűkkel is feltüntetik.

Tervező az építőipari kivitelezési tevékenységről szóló 191/2009.(IX. 15.) Korm. rendelet 1. számú mellékletében előírt tartalomnak megfelelő tervdokumentációját Megrendelő szakemberei 20 napon belül tervzsűrizik. A tervzsűrin rögzített javításokat, módosításokat, kiegészítéseket a Tervező ……….. napon belül átvezeti a kivitelezési tervdokumentációban. Csak a tervzsűri által elfogadott dokumentáció nyújtható be engedélyezésre. A Tervező benyújtja az építőipari kivitelezési tevékenységről szóló 191/2009. (IX.15.) Korm. rendeletben előírt tartalomnak megfelelő kiviteli tervdokumentációt, melyet 20 napon belül újabb tervzsűri követ. Az elfogadott és szükség esetén javított tervdokumentáció megfelelő példányszámban történő leszállításakor, a jelen Szerződés 4.4. pontjában nevesített megbízott személy adja ki a Teljesítési Igazolást.

4.5. A tervek leszállításakor Tervező az alábbi példányszámokat köteles biztosítani:

engedélyezési terv: az engedélyeztetéshez szükséges + 4 példány papír alapú; 2 pld elektronikus változatban (CD/DVD-n történő átadása); a rajzok DWG. és PDF. formátumban; a dokumentumok DOC(X) és PDF illetve XLS(X); valamint az engedélyező hatóság által záradékolt terveket 3 pld-ban.

kiviteli terv: 6 példány papír alapú, 3 pld elektronikus változatban (CD/DVD-n történő átadása); a rajzok DWG. és PDF. formátumban; a dokumentumok DOC(X) és PDF illetve XLS(X); a költségvetés kiírások Excel file formátumban.

4.6. A Felek megállapodnak abban, hogy a Teljesítési Igazolás kiállítására jogosult személy a **Megrendelő** részéről **…** (elérhetőségei: vezetékes telefon …; fax: …; mobil telefon …; email cím: …), vagy az általa megbízott személy, a **Tervező** részéről pedig **…** (elérhetőségei: vezetékes telefon …; fax: …; mobil telefon …; email cím: …).

4.7. A Felek megállapodnak abban, hogy mennyiségi, illetve minőségi/műszaki eltérés esetén a Megrendelő a Tervezés (rész)eredményét nem köteles átvenni. A Tervező ilyen esetben a jelen Szerződésben foglalt kötbér, valamint a többletköltség viselése mellett a továbbiakban is köteles szabályszerűen teljesíteni.

4.8. Tervező szavatol azért, hogy a szolgáltatott tervdokumentáció a jogszabályi hatósági előírásoknak (az 1997. évi LXXVIII. törvényben, a 253/1997. (XII. 20.) Korm. rendeletben, a 191/2009. (IX. 15.) Korm. rendeletben előírtakat figyelembe véve), valamint a gazdaságossági és korszerűségi követelményeknek megfelel. Az engedélyező hatóság által kért kiegészítést Tervező köteles díjmentesen haladéktalanul pótolni.

4.9. Tervező vállalja, hogy jogtiszta tervdokumentációt ad át Megrendelő részére.

4.10. Tervező nyilatkozik, hogy amennyiben jogszavatossági kötelezettségét megsérti, garantálja Megrendelő fentiekből eredő tehermentesítését, illetve elismeri, hogy Megrendelő fenti esetben – döntése szerint – kártérítést követelhet, illetve jogosult a Szerződéstől elállni.

1. **A Teljesítési Határidő**
	1. A Felek megállapodnak abban, hogy a Tervezés teljesítési határideje a jelen Szerződés mindkét Fél általi aláírásától számított 180 nap időtartam, amibe beleszámítandó a tervzsűrik időtartama is.

A tervezés részhatáridejét Felek az alábbiak szerint határozzák meg:

 - engedélyezési tervek szállítása: …….. ……….,

 - kiviteli tervek szállítása: ……………....,

- komplett engedélyezett tervcsomag szállítása engedélyekkel együtt: 180 nap.

A Megrendelő előteljesítést elfogad. A Megrendelő saját érdekkörében felmerülő okok esetén a teljesítés érdekében a Megrendelő póthatáridőt adhat.

1. **A Szerződés Időtartama, Megszűnése/Megszüntetése**

6.1. A Felek megállapodnak abban, hogy a jelen Szerződés a Felek kötelezettségeinek maradéktalan és szabályszerű teljesítésével szűnik meg.

6.2. A Felek megállapodnak abban, hogy a jelen Szerződést – a másik Fél súlyos szerződésszegése esetén – írásban azonnali hatállyal felmondhatják. A Felek megállapodnak abban, hogy súlyos szerződésszegésnek tekintik, ha bármelyik Fél – Megrendelő oldaláról különösen a jelen szerződés 6.3. pontjában meghatározott esetek – a jelen Szerződésből fakadó lényeges kötelezettségét súlyosan és/vagy ismételten megszegi, kötelezettségei teljesítésével ismételten késedelembe esik vagy egyébként olyan magatartást tanúsít, amely a további együttműködést kizárja.

6.3. A Megrendelő, anélkül, hogy elveszítené jogát a szerződésszegés esetében őt megillető egyéb igényekre, a Tervezőnek megküldött írásbeli nyilatkozattal egyoldalúan, azonnali hatállyal felmondhatja a jelen Szerződést a Tervező kártérítése nélkül különösen:

* hibás teljesítés esetén, amennyiben a Tervező a Megrendelő felszólítására a jelen Szerződés 8.fejezetében megjelölt határidőn, illetve a Megrendelő által meghosszabbított határidőn belül a hibát nem javítja ki, vagy a hibát nem lehet kijavítani, illetve Tervező a hibás teljesítésének esetére kikötött maximális kötbérösszeget elérte
* ha a Tervező késedelembe esik és a Megrendelő által írásban adott (vagy elfogadott) póthatáridő eredménytelenül járt le,
* ha a Tervező a késedelmes teljesítésének esetére kikötött maximális kötbérösszeget elérte,
* ha a Tervező – a Megrendelő erre vonatkozó előzetes, a következményekre történő írásbeli figyelmeztetése ellenére – nem teljesíti bármely más, szerződéses kötelezettségét,
* ha a Tervezővel szemben csőd-, felszámolási-, végrehajtási- illetve végelszámolási eljárás alatt áll, kivéve, ha jogszabály tiltja,

6.4. Felek rögzítik, hogy amennyiben Megrendelő a jelen fejezetben meghatározottak szerint, azonnali hatállyal felmondja a jelen Szerződést, a Megrendelőnek további megrendelési kötelezettsége nincs, Tervező a már kiadott, illetve teljesített Megrendelések ellenértékére jogosult, semmilyen egyéb költség vagy kár felmerülésére nem hivatkozhat, azzal kapcsolatos igényt nem érvényesíthet.

6.6. Fentieken túl a jelen Szerződés megszűnésére irányadó a Ptk. 6:249. §-ában foglalt elállási jog is. Megrendelő az elállásra a teljesítés megkezdése előtt jogosult.

6.7. Jelen Szerződést Megrendelő jogosul – 30napos felmondási idő betartásával – rendes felmondás útján megszüntetni. Felek rögzítik, hogy a jelen Szerződés Megrendelő általi rendes felmondása esetén Tervező csak a rendes felmondást megelőzően már kiadott, illetve teljesített munkák ellenértékére jogosult, semmilyen egyéb költség vagy kár felmerülésére nem hivatkozhat, azzal kapcsolatos igényt nem érvényesíthet.

6.8. A Felek megállapodnak abban, hogy a jelen Szerződés bármely okból történő megszűnése esetén a Felek a jelen Szerződés megszűnésével kapcsolatban is kötelesek együttműködni. Erre tekintettel a jelen Szerződés megszűnésétől számított 1 (egy) héten belül a Tervező köteles a Megrendelő részére átadni minden, a jelen Szerződés teljesítéséhez a Megrendelő vagy harmadik személy által esetlegesen átadott, rendelkezésre bocsátott dokumentációt és egyéb adatot, anyagot, dolgot, stb.

1. **A Kötbér**

7.1. Amennyiben a Tervező olyan okból, amelyért felelős késedelmesen, nem vagy nem szerződésszerűen teljesít, a Megrendelő a Tervezővel szemben– jogfenntartással az ebből eredő, kötbéren felüli kártérítési igényére – jelen fejezet 7.3-7.5. pontjaiban meghatározott mértékű kötbérigényt érvényesít. Tervező abban az esetben mentesül a kötbérfizetési kötelezettség alól, ha a szerződésszegést kimenti.

7.2. A kötbér számításának alapja: az általános forgalmi adó nélkül számított Tervezői Díj.

7.3. Amenniyben a Tervező olyan okból, amelyért felelős késedelmesen – nem a jelen Szerződésben meghatározott határidőben– teljesít a Tervező az általános forgalmi adó nélkül számított Tervezői Díj késedelmesen teljesített értékére vetített napi 0,5%, de maximum összesen 15 % mértékű késedelmi kötbért köteles fizetni a Megrendelőnek. Késedelmes teljesítésnek minősül különösen, ha a Tervetző a jelen Szerződés 8.2 pontjában meghatározott határidőn belül jótállási kötelezettségének teljesítését nem kezdi meg vagy az előírt határidőnél később fejezi be.

7.4. A Tervező az általános forgalmi adó nélkül számított Tervezői Díj 15%-ával megegyező mértékű meghiúsulási kötbér fizetésére köteles, ha olyan okból, amelyért felelős nem teljesít. A teljesítés meghiúsulásának minősül különösen, ha a Tervező jótállási kötelezettsége keretében a hibát a jelen Szerződés 8.2. pontjában meghatározottak szerint, határidőben nem javítja ki.

* 1. A Tervező az általános forgalmi adó nélkül számított Tervezői Díj napi 0,5%-ával, de legfeljebb a Tervezői Díj 15%-ával megegyező mértékű hibás teljesítési kötbér fizetésére köteles, ha olyan okból, amelyért felelős nem szerződésszerűen teljesít.

7.6. Megrendelő kötbérigényét érvényesíti (a kötbér esedékessé válása) különösen:

* Tervező késedelme esetében, amennyiben a Megrendelő írásban póthatáridőt ad, annak eredménytelen elteltével, póthatáridő hiányában a kötbér megfizetésére való írásbeli felszólítással, továbbá, amennyiben a kötbér összege késedelmes teljesítés esetére kikötött maximális kötbérösszeget elérte;
* Tervező nem teljesítése esetében, amennyiben a Tervező olyan okból, amelyért felelős nem teljesít és Megrendelő írásbeli felszólítására sem áll szándékában teljesíteni;
* Tervező nem teljesítése esetében, amennyiben a Megrendelő bizonyítható érdekmúlásra hivatkozva a teljesítésre nem tart igényt, a kötbér megfizetésre való írásbeli felszólítással;
* Tervező hibás teljesítése esetén, amennyiben a Megrendelő írásban póthatáridőt ad a hiba kijavítására, annak eredménytelen elteltével, póthatáridő hiányában a kötbér megfizetésére való írásbeli felszólítással.

Felek kifejezetten megállapodnak abban, hogy Megrendelő hibás teljesítési kötbér iránti igénye érvényesítése esetén is jogosult egyéb szavatossági igényei érvényesítésére.

7.7. A kötbér esedékessé válásával a Megrendelő a Tervezőnek jelen Szerződésből eredően járó Tervezői Díj összegét a kötbér összegével csökkenti.

7.8. A teljesítés elmaradása vagy késedelmes teljesítés esetén amennyiben Megrendelőnek a Tervezőhöz címzett felszólítása eredménytelen marad, a Megrendelő jogosult ellátása biztosítása érdekében más Tervezőt igénybe venni. Amennyiben a Megrendelőnek emiatt költsége vagy kára származik, úgy azt a Tervező köteles megtéríteni, illetve az árban jelentkező többletköltség is a mulasztásért felelős Tervezőt terheli.

7.9. Az esedékessé vált kötbér után a Tervező a jelen Szerződés 3.5. pontja szerinti késedelmi kamatot köteles fizetni.

1. **A Jótállás**

8.1. A Felek megállapodnak abban, hogy a Tervező a Tervezésre vonatkozóan a Ptk. 6:171. §-a alapján jótállást vállal, melynek időtartama 24 hónap.

8.2. A Megrendelő írásban értesíti a Tervezőt a jelen Szerződés teljesítésével jótállás keretében felmerülő bármely, a teljesítéssel kapcsolatos kifogásáról. Tervező az értesítés kézhezvételét követően a lehető legrövidebb időn belül, de legkésőbb …. munkanapon belül köteles megkezdeni jótállási kötelezettsége teljesítését, melyről Felek hibafelvételi jegyzőkönyvet veszenek fel. A hibafelvételi jegyzőkönyvben Felek közösen rögíztik a javítás határidéjét, és azon külső körülményeket, melyek a határidőt befolyásolják.

8.3. Abban az esetben, ha a fentiek szerint értesített Tervező elmulasztja a hiba javítását a meghatározott határidőn belül, a Megrendelőnek jogában áll a Tervező kockázatára és költségére megtenni a szükséges intézkedéseket, annak érdekében, hogy a hibát kijavítsa, vagy kijavíttassa anélkül, hogy a Tervezőt az általa vállalt jótállási kötelezettségei teljesítése alól mentesítené.

8.4. A jótállási idő kezdete a tényleges teljesítés időpontja, amely megegyezik az átadás-átvételt igazoló dokumentumon szereplő dátummal. Nem számít bele a jótállási időbe a kijavítási időnek az a része, amely alatt Megrendelő a tervdokumentációt nem tudja rendeltetésszerűen használni. A jótállási igény érvényesíthetőségének határideje a tervdokumentációnak vagy jelentősebb részének kicserélése (kijavítása) esetén a kicserélt (kijavított) dologra (dologrészre), valamint a kijavítás következményeként jelentkező hiba tekintetében újból kezdődik**.**

8.5. Felek rözítik, hogy a terv hibája miatt mindaddig érvényesíthetőek a szerződésszegésből fakadó jogok, amíg a terv alapján kivitelezett szolgáltatás tervhibával összefüggő hibás teljesítése miatt jogok gyakorolhatók.

1. **A Szellemi Alkotások Joga**

9.1. A Tervező köteles gondoskodni arról, hogy a jelen Szerződés alapján létrejött szellemi alkotásokkal kapcsolatban sem a Tervezőnek, sem harmadik személynek nincs és — időbeli, területi és egyéb korlátozás nélkül — a jövőben sem lesz olyan szerzői vagy egyéb, a szellemi alkotások körébe tartozó joga, amely a Megrendelőt bármilyen módon vagy mértékben akadályozná a szellemi alkotások kizárólagos felhasználásában, ideértve a sokszorosítást, a számítógéppel és elektronikus adathordozóra történő másolást, valamint az átdolgozást is. A jelen pontban foglalt rendelkezés nem vonatkozik azokra a szerzői jogokra, amelyek átruházása, illetve átszállása jogszabály erejénél fogva kizárt. A fenti kijelentés valóságáért, illetve kötelezettség teljesítéséért a Tervező kártérítési felelősséget vállal, egyben — időbeli, területi és egyéb korlátozás nélkül — hozzájárul a műveknek a Megrendelő általi korlátlan és kizárólagos felhasználásához (beleértve a fentiek szerinti felhasználási módokat is). A jelen pontban meghatározott kötelezettség teljesítésének, illetve a hozzájárulás megadásának ellenértékét a Tervezői Díj magában foglalja.

* 1. Tervező kifejezetten hozzájárul ahhoz, hogy Megrendelő a szellemi alkotást nem csak saját belső tevékenységéhez, illetve nem csak saját üzemi tevékenysége körében használhatja fel, hanem nyilvánosságra hozhatja, harmadik személlyel közölheti, harmadik személynek át, illetőleg tovább adhatja, harmadik személy részére további engedélyt adjon a mű felhasználására, annak átdolgozására.
	2. Tervező kifejezetten kijelenti, hogy az átdolgozás, illetőleg átdolgoztatás joga magában foglalja különösen a mű (mű részlet) bármilyen módosítását, megváltoztatását, át-, illetve továbbtervezését, új tervdokumentációba való beépítését, beszerkesztését, betervezését.
1. **A Viták Rendezése**

10.1. A Felek megállapodnak abban, hogy a jelen Szerződés alapján felmerülő vitákat elsődlegesen egyeztetés útján kísérlik meg rendezni. Amennyiben ez nem vezet eredményre, a Felek a Polgári Perrendtartásról szóló 1952. évi III. törvény (a továbbiakban: Pp.) általános hatásköri és illetékességi szabályai szerint járnak el.

1. **Az Üzleti Titok Védelme**

11.1. Felek megállapodnak abban, hogy a jelen Szerződést, valamint az annak teljesítése során vagy azzal összefüggésben tudomásukra jutott, a másik Felet érintő minden olyan tényt, tájékoztatást, egyéb adatot, az azokból készült összeállítást, valamint védett ismeretet — beleértve a másik fél know-how-jába tartozó információkat is —, amelyek nem közismertek vagy az érintett gazdasági tevékenységet végző személyek számára nem könnyen hozzáférhetők és amelynek illetéktelenek által történő megszerzése, hasznosítása, másokkal való közlése vagy nyilvánosságra hozatala a másik Félre vagy a vele kapcsolatban álló más jogalanyra hátrányos következménnyel járna, ezek hátrányos megítélését eredményezhetné, vagy gazdasági érdekeiket sértené vagy veszélyeztetné üzleti titokként (a továbbiakban: Titok) kötelesek kezelni.

* 1. A Felek megállapodnak abban, hogy ennek megfelelően minden Titkot szigorúan megtartanak, és a másik Fél előzetes, írásbeli engedélye nélkül nem hoznak nyilvánosságra, illetéktelen személynek nem szolgáltatnak ki, és ilyen személy számára nem tesznek hozzáférhetővé sem a jelen Szerződés hatályának fennállása alatt, sem azt követően.
	2. A Felek megállapodnak abban, hogy kötelesek gondoskodni arról, hogy a Titkot a velük jogviszonyban álló más személyek (például: munkavállalók, üzleti partnerek stb.) is üzleti titokként kezeljék, mind a jelen Szerződés hatálya alatt, mind azt követően.
	3. A Felek megállapodnak abban, hogy a Feleket a jelen Szerződés bármely okból történő megszűnése esetén a jogviszony utolsó napjától számított meghatározatlan ideig terheli a titoktartási kötelezettség.
	4. Felek tudomással bírnak róla, hogy Megrendelő az információs önrendelkezési jogról és információszabadságról szóló 2011. évi CXII. tv. (a továbbiakban: Infotv.) alapján helyi önkormányzati közfeladatot ellátó szervnek minősül, s mint ilyen, a kezelésében lévő és tevékenységére vonatkozó vagy közfeladatának ellátásával összefüggésben keletkezett, a személyes adat fogalma alá nem eső, bármilyen módon vagy formában rögzített információ vagy ismeret, függetlenül kezelésének módjától, önálló vagy gyűjteményes jellegétől, közérdekű adatnak minősül.
1. **Értesítések**

12.1. A Felek megállapodnak abban, hogy a jelen Szerződés által megkívánt minden írásbeli értesítést a Felek mindenkori székhelyének / és a Tervező levelezési címére (…) kell megküldeni. Az erre a címre ajánlott, tértivevényes küldeményként postára adott értesítést, a kézbesítés megkísérlését követő 3. (harmadik) munkanapon kézbesítettnek kell tekinteni akkor is, ha a tértivevény szerint a kézbesítés azért volt eredménytelen, mert a címzett ismeretlen, ismeretlen helyre költözött, az iratot nem vette át, vagy az átvételt megtagadta.

12.2. A Felek rögzítik, hogy kölcsönös együttműködésükkel összefüggő bármely lényeges információról haladéktalanul írásban (faxon, illetve e-mailben), visszaigazolható módon (postai úton történő kézbesítés esetében feladóvevénnyel és tértivevénnyel; személyes kézbesítés esetén átvételi elismervénnyel, amely az átvevő személy olvasható nevét és aláírását és az átvétel keltét tartalmazza) kötelesek a másik Felet értesíteni.

* 1. Kapcsolattartók:

A Megrendelő részéről a jelen Szerződés vonatkozásában kapcsolattartásra kijelölt személy, vagy szervezet:

……………………………….

Telefon: ……………

Telefax: ……………

E-mail: ……………

A Megrendelő részéről műszaki, szakmai kérdésekben kapcsolattartásra kijelölt személy:

……………………………….

Telefon: ……………

Telefax: ……………

E-mail: ……………

A Tervező részéről kapcsolattartásra kijelölt személy:

……………………………….

Telefon: ……………

Telefax: ……………

E-mail: ……………

**13. Vegyes Rendelkezések**

* 1. A Felek megállapodnak, hogy a Tervező a Tervezés teljesítéséhez biztosítja a szükséges munkaeszközöket és megfelelően képzett szakembereket. A munkaeszközökben esett kár viselésére a Tervező köteles.

13.2. Tervező kijelenti, hogy birtokában van az összes adatnak, amely a Szerződésben foglalt valamennyi kötelezettség teljesítéséhez szükséges.A korszerűségi felülvizsgálatot Megrendelő végzi a Tervező jelenlétében.

13.3. A Felek megállapodnak abban, hogy a Tervező a jelen Szerződés teljesítése során a jelen Szerződés tárgyát képező szakfeladat ellátására specializálódott jogalanytól elvárható fokozott gondossággal köteles eljárni.

13.4. A jelen Szerződés teljesítése során Tervező alvállalkozót (a továbbiakban: Alvállalkozó) Megrendelő előzetes értesítését követően jogosult igénybe venni.

ÉS/VAGY

A jelen Szerződés teljesítése során Tervező az ajánlatában megjelölt, alábbi Alvállalkozókat veszi igénybe:

1.) Alvállalkozó neve:

Székhelye: …

Adószáma: …

Bankszámlaszáma: …

2.) Alvállalkozó neve:

Székhelye: …

Adószáma: …

Bankszámlaszáma: …

Tervező a megjelölt Alvállalkozókon kívül/helyett más Alvállalkozó(k) igénybevétele esetén köteles a Megrendelőt írásban tájékoztatni.

13.5. A Felek megállapodnak abban, hogy a jelen Szerződésben nem szabályozott kérdésekben a magyar jogot, ezen belül különösen a Ptk. rendelkezéseit tekintik irányadónak.

13.6. A Felek megállapodnak abban, hogy a jelen Szerződéshez kapcsolódó ajánlati/részvételi felhívás/dokumentáció (a Megrendelő által bonyolított VB-431/16 sz. eljárásban) valamint a Tervező … napján kelt ajánlata a jelen Szerződés megkötésének alapjául szolgált. A Felek megállapodnak abban, hogy ellentmondás esetén a Szerződés szövegében foglaltakat, majd az ajánlati dokumentációban, majd ezt követően a végleges ajánlatban foglaltakat tekintik irányadónak.

13.7. Felek megállapodnak abban, hogy amennyiben a leszállított tervcsomag alapján a kivitelezés a végleges engedélyezett tervcsomag leszállításától számított 24 hónapon belül megkezdődik, a Tervezőnek az engedélyeztetés során megkért, de a kivitelezés időpontjáig esetegesen lejáró engedélyeket, hozzájárulásokat meg kell hosszabbítania. Ennek költségét a Tervezői Díjnak tartalmaznia kell.

Amennyiben a jelen Szerződés eredményeként létrejövő tervek kivitelezése a tervek szolgáltatását követő (pl.: 3) éven belül nem kezdődik meg, Felek kifejezetten kikötik a korszerűségi felülvizsgálat intézményét, amely alapján a Tervező a tervet felülvizsgálja és nyilatkozik a terv kivitelezésre való alkalmasságáról vagy megváltoztatásának szükségességéről, illetve a tervet áttervezi.

A Felek rögzítik továbbá azt, hogy Tervező köteles tevékenységét az érvényes környezetvédelmi, munkavédelmi, biztonsági és higiéniai előírások betartása mellett végezni. Szükség esetén a Tervező biztosítja saját munkatársai és esetleges alvállalkozói megfelelő oktatását a hatályos jogszabályok, valamint a Megrendelő által rendelkezésre bocsátott előírások alapján. Ezen előírások be nem tartásából eredő mindennemű költség (beleértve az esetleges bírságokat) a Tervezőt terheli.

Tervező kijelenti és szavatol érte, hogy a jelen Szerződéssel összefüggésben foglalkoztatott munkavállalói, megbízottai, Alvállalkozói rendelkeznek a szükséges szakértelemmel, szakképesítéssel, az esetleges jogszabályban megkövetelt külön engedélyekkel és vizsgákkal, valamint jogszerű munkaszerződéssel létrehozott munkaviszonnyal, és a mindenkori munka- és adójogi, valamint társadalombiztosítási rendelkezések egyébként kapcsolódóan alkalmazásra és betartásra kerülnek.

A Felek rögzítik továbbá azt, hogy Tervező a Szerződésben vállalt kötelezettségeinek teljesítése során valamennyi vonatkozó jogszabályi rendelkezést köteles betartani, ezen belül különös figyelemmel köteles betartani és az érdekében eljáró valamennyi személlyel betartatni a hatályos környezetvédelmi előírásokat.

13.8. A jelen Szerződést kizárólag írásban, közös megegyezéssel, írásban lehet módosítani.

13.9. Felek tudomásul veszik, hogy az Állami Számvevőszékről szóló 2011. évi LXVI. törvény 5. § (5) bekezdésében foglaltak alapján, az Állami Számvevőszék ellenőrizheti az állami vagy önkormányzati tulajdonban (résztulajdonban) lévő gazdálkodó szervezetek vagyongazdálkodását, vizsgálhatja az államháztartás alrendszereiből finanszírozott beszerzéseket, és az államháztartás alrendszereinek vagyonát érintő szerződéseket a Megrendelőnél, a Megrendelő nevében vagy képviseletében eljáró természetes személynél és jogi személynél, valamint azoknál a szerződő feleknél, akik illetve amelyek a szerződés teljesítéséért felelősek, továbbá a szerződés teljesítésében közreműködő valamennyi gazdálkodó szervezetnél.

13.10. Tervező a jelen Szerződés alapján a Megrendelővel szemben fennálló követeléseit kizárólag a Megrendelő előzetes írásbeli hozzájárulása esetén jogosult harmadik személyre engedményezni.

13.11. Felek rögzítik, hogy az alábbiak a jelen Szerződés elválaszthatatlan mellékletét képezi:

1. melléklet. Tervezési Diszpozíció

2. melléklet Részletes egységárak táblázata

**14. Záradék**

14.1. Tervező nyilatkozik, hogy tudomása van arról, hogy a Megrendelőnél a fővárosi közösségi közlekedési intézményrendszer, valamint az autóbusz-ágazat átalakítását célzó új szervezeti struktúra kialakítása van folyamatban, melyhez minden támogatást, segítséget és nyilatkozatot megad, továbbá hozzájárul ahhoz, hogy a Megrendelő egyoldalú jognyilatkozatával a BKK Budapesti Közlekedési Központ Zártkörűen Működő Részvénytársaságot, a Megrendelő tömegközlekedés-üzemeltető, illetve az autóbusszal végzett közforgalmú személyszállítási feladatát átvevő gazdasági társaságot a jelen Szerződésben saját helyébe léptesse.

A Felek kijelentik, hogy a jelen Szerződést és a mellékleteit elolvasás és értelmezés után, mint akaratukkal mindenben egyezőt, cégszerűen, szabályszerűen, az aláírásra jogosult képviselőik útján 3 db magyar nyelvű eredeti példányban jóváhagyólag aláírták.

|  |  |  |  |  |  |
| --- | --- | --- | --- | --- | --- |
| Budapest, 20… … „….” napja Budapest, 20… … „….” napja

|  |  |  |
| --- | --- | --- |
| ……………………(titulus) | …………………………..(titulus) | …………………………(titulus) |
| **Budapesti Közlekedési Zártkörűen Működő****Részvénytársaság**Megrendelő | **…………………**Tervező |

 |